Document ID: 32006R1424

NÕUKOGU MÄÄRUS (EÜ) nr 1424/2006,
25. september 2006,
millega muudetakse määrust (EÜ) nr 1676/2001, millega kehtestatakse Indiast ja Korea Vabariigist pärineva polüetüleentereftalaatkile impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (edaspidi “algmäärus”), (1)
võttes arvesse nõukogu 13. augusti 2001. aasta määrust (EÜ) nr 1676/2001, millega kehtestatakse Indiast ja Korea Vabariigist pärineva polüetüleentereftalaatkile impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks, (2) eriti selle artikli 1 lõiget 3,
võttes arvesse komisjoni ettepanekut, mis on esitatud pärast konsulteerimist nõuandekomiteega,
ning arvestades järgmist:
A. EELNEV MENETLUS
(1)
Nõukogu määrusega (EÜ) nr 1676/2001 kehtestati muu hulgas Indiast pärineva polüetüleentereftaalkile (PET-kile) ühendusse impordi suhtes lõplik dumpinguvastane tollimaks. Arvestades PET-kile eksportivate tootjate suurt arvu Indias, moodustati uurimise ajal, mille tulemusena võeti vastu nimetatud määrus (edaspidi “esialgne uurimine”), eksportivate tootjate valim vastavalt algmääruse artiklile 17. Individuaalselt uuritavatele äriühingutele arvutati dumpingumarginaalid 0 % kuni 65,3 % ulatuses ja valimivälistele äriühingutele arvutati dumpingumarginaaliks 57,7 % vastavalt algmääruse artikli 9 lõikele 6. Dumpinguvastased tollimaksud kehtestati vastavalt 0 % kuni 62,6 % ulatuses, võttes arvesse Indiast pärinevatele samadele toodetele kehtestatud ekspordisubsiidiumidest tulenevaid tasakaalustavaid tollimakse, mida kohaldati nõukogu määruse (EÜ) nr 2597/1999 (3) alusel.
(2)
Nõukogu muutis määrusega (EÜ) nr 366/2007 (edaspidi “muutmismäärus”) (4) määruse (EÜ) nr 1676/2001 alusel arvutatud dumpingumarginaalide taset. Uued dumpingumarginaalid on 3,2 % kuni 29,3 % ja uus dumpinguvastane tollimaksumäär on 0 % kuni 18 %, jällegi selleks et võtta arvesse Indiast pärinevatele samadele toodetele kehtestatud ekspordisubsiidiumidest tulenevaid tasakaalustavaid tollimakse, mida on muudetud vastavalt nõukogu määrusega (EÜ) nr 367/2006, (5) mis on vastu võetud pärast määruse (EÜ) nr 2597/1999 aegumisega seotud läbivaatust.
(3)
Lisaks sätestatakse määrusega (EÜ) nr 367/2006 tasakaalustav tollimaks 19,1 %, mida kohaldatakse äriühingute suhtes, mida ei ole individuaalselt loetletud nimetatud määruse artikli 1 lõikes 2; nendele äriühingutele arvutatud subsiidiumimarginaal on 12 %.
(4)
Määruse (EÜ) nr 1676/2001, muudetud määrusega (EÜ) nr 366/2006, artikli 1 lõikes 3 kehtestatakse kolm kriteeriumi, mille kohta on üksikasjalik kirjeldus allpool esitatud 7. põhjenduses ning millele vastamise korral võib nende India eksportivatele tootjatele, kelle suhtes pärast esialgset uurimist ei kohaldatud dumpinguvastaseid meetmeid, kohaldada uue eksportiva tootja režiimi. Taotlejatele, kelle suhtes kohaldatakse nimetatud režiimi, määratakse sama tollimaksumäär nagu äriühingutele, kes olid teinud koostööd esialgses uurimises, kuid neid ei olnud kaasatud valimisse. Seepärast kehtib neile tollimaks, mis vastab esialgse uurimise käigus valimisse kaasatud äriühingutele kehtestatud kaalutud keskmisele dumpingumarginaalile, mille kohaselt ei võeta arvesse mis tahes null- ja miinimummarginaali vastavalt algmääruse artikli 9 lõikele 6.
(5)
Esialgse uurimise käigus arvutati eespool nimetatud kaalutud keskmiseks dumpingumarginaaliks kolme valimisse kaasatud äriühingu kaalutud keskmine dumpingumarginaal, kuna neljandal esialgselt valimisse kuulunud äriühingul oli nullmarginaal. Sellisel viisil esialgse uurimise käigus arvutatud kaalutud keskmine dumpingumarginaal oli 57,7 %, nagu on märgitud 1. põhjenduses. Muutmismäärusega vähendatakse oluliselt kolme eespool nimetatud äriühingu dumpingumarginaali. Uus kaalutud keskmine dumpingumarginaal, mida kohaldatakse äriühingute suhtes, kes täidavad määruse (EÜ) nr 1676/2006 artikli 1 lõikes 3 sätestatud nõudeid, ja mis on pärast muutmismääruse järeldusi ümber arvutatud, on seega 15,5 %.
B. NÕUDED UUTELE EKSPORTIVALE TOOTJALE
(6)
India eksportiv tootja SRF Limited (edaspidi “taotleja”) on esitanud taotluse, et saada luba samaks kohtlemiseks nagu valimivälised äriühingud, kes tegid koostööd esialgse uurimise käigus (edaspidi “uue eksportiva tootja režiim”).
(7)
On läbi viidud uurimine, et määrata kindlaks, kas taotleja vastab kriteeriumidele, mille alusel võib tema suhtes kohaldada uue eksportiva tootja režiimi, nagu on sätestatud määruse (EÜ) nr 1676/2001 artikli 1 lõikes 3; uuriti järgmisi kriteeriume:
-
et ta ei eksportinud esialgse uurimisperioodi jooksul (1. aprillist 1999 kuni 31. märtsini 2000) ühendusse kaupu, mida on kirjeldatud nimetatud määruse artikli 1 lõikes 1,
-
et ta ei ole seotud ühegi eksportija ega tootjaga Indias, kelle suhtes kohaldatakse määrusega kehtestatud meetmeid,
ja
-
et ta on eksportinud vaatlusaluseid kaupu pärast uurimisperioodi või et ta on võtnud tühistamatu lepinguga kohustusi märkimisväärsete koguste eksportimiseks ühendusse.
(8)
Taotlejale saadeti küsimustik ning tal paluti esitada tõendeid selle kohta, et ta vastab kolmele eespool esitatud kriteeriumile.
(9)
Taotleja vastas küsimustikule ja esitas piisavad tõendeid selle kohta, et teda lugeda uueks eksportivaks tootjaks.
(10)
Taotleja suhtes kohaldatava dumpinguvastase tollimaksumäära aluseks peaks olema esialgse uurimise ajal valimisse kaasatud pooltele kehtestatud kaalutud keskmine dumpingumäär, mida on muudetud pärast muutmismäärust, st 15,5 %, nagu on esitatud 5. põhjenduses.
(11)
Kuna vastavalt algmääruse artikli 14 lõikele 1 ei või ühegi toote kohta korraga kehtida dumpinguvastased ja tasakaalustavad tollimaksud, et korrigeerida üht ja sama dumpingust ja ekspordi subsideerimisest tulenevat olukorda, tuleb vähendada kõnealust tollimaksu ekspordi subsiidiumimarginaali võrra, mis on kindlaks tehtud subsiidiumivastase uurimise käigus, mille tulemusena võeti vastu määrus (EÜ) nr 367/2006 (vt määruse (EÜ) nr 366/2006 59. põhjendus). Kuna taotlejal ei ole individuaalset tasakaalustavat tollimaksumäära, tuleks tema suhtes kohaldada kõigile teistele äriühingutele kehtestatud tollimaksumäära.
(12)
Taotleja suhtes kohaldatavat dumpinguvastast tollimaksumäära tuleks seega arvutada nii, nagu on näidatud allpool esitatud tabelis:
Äriühing
Ekspordisubsiidiumimarginaal
Kogu subsiidiumimarginaal
Dumpingumarginaal
Tasakaalustav tollimaks
Dumpinguvastane tollimaks
Üldine tollimaksumäär
SRF Limited
12,0 %
19,1 %
15,5 %
19,1 %
3,5 %
22,6 %
(13)
Taotlejat ja ühenduse tootmisharu on teavitatud uurimise tulemustest ja neile on antud võimalus avaldada oma arvamust.
(14)
Taotleja esitas oma märkused dumpingumarginaali arvutamise kohta. Need märkused on võetud arvesse ja kajastuvad eespool.
(15)
Kõiki muid poolte esitatud seisukohti ja esildisi analüüsiti ning kui need olid õigustatud, võeti neid nõuetekohaselt arvesse,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1676/2001 artikli 1 lõige 2 asendatakse järgmisega:
“2. Järgmise päritoluga toodete vaba netohinna suhtes kohaldatakse ühenduse piiril enne tollimaksu tasumist järgmist lõplikku dumpinguvastast tollimaksu:
Riik
Äriühing
Lõplik tollimaks (%)
TARICi lisakood
India
Ester Industries Limited
75-76, Amrit Nagar
Behind South Extension Part-1
New Delhi 110 003
India
17,3
A026
India
Flex Industries Limited
A-1, Sector 60
Noida 201 301 (U.P.)
India
0
A027
India
Garware Polyester Limited
Garware House
50-A, Swami Nityanand Marg
Vile Parle (East)
Mumbai 400 057
India
6,8
A028
India
Jindal Poly Films Limited
56 Hanuman Road
New Delhi 110 001
India
0
A030
India
MTZ Polyfilms Limited
New India Centre, 5th floor
17 Co-operage Road
Mumbai 400 039
India
18,0
A031
India
Polyplex Corporation Limited
B-37, Sector-1
Noida 201 301
Dist. Gautam Budh Nagar
Uttar Pradesh
India
0
A032
India
SRF Limited
Express Building 9-10
Bahadur Shah Zaraf Marg
New Delhi 110 002
India
3,5
A753
India
Kõik muud äriühingud
17,3
A999”
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 25. september 2006

Labels: 4
1
7
3
18